ປະທານາທິບໍດີສິງກະໂປຢ້ຽມຢາມທາງລັດຖະກິດເຖິງກຳປູເຈຍ ແລະ ລາວ
ທ່ານປະທານາທິບໍດີ ສິງກະໂປ Tony Tan Keng Yam
(ພາບ: AFP)
ແຈ້ງຂ່າວຂອງກະຊວງການຕ່າງປະເທດ ສິງກະໂປ ເມື່ອວັນທີ 7/1 ໄດ້ໃຫ້ຮູ້ວ່າ ທ່ານປະທານາທິບໍດີ ສິງກະໂປ Tony Tan Keng Yam ມີການຢ້ຽມຢາມທາງລັດຖະກິດເຖິງ ກຳປູເຈຍ ແລະ ລາວ ແຕ່ວັນທີ 8 – 14/1.
ທ່ານປະທານາທິບໍດີ Tony Tan Keng Yam ໄດ້ໄປເຖິງພະນົມເປັນ ແລະ ຊຽມຣຽບ ແຕ່ວັນທີ 8 – 11/1 ຕາມຄຳເຊື້ອເຊີນພະບາດສົມເດັດພະເຈົ້າມະຫາຊີວິດ ກຳປູເຈຍ Norodom Sihamoni. ທ່ານປະທານາທິບໍດີ Tony Tan Keng Yam ຈະເຂົ້າຮ່ວມງານລ້ຽງຂອງລາດຊະວົງ ກຳປູເຈຍ ແລະ ມີການພົບປະກັນ ພະມານດາ Norodom Monineath ແລະ ທ່ານນາຍົກລັດຖະມົນຕີ Samdech Hunsen. ໃນການຢ້ຽມຢາມຄັ້ງນີ້, ສິງກະໂປ ແລະ ກຳປູເຈຍ ຈະເຊັນບົດບັນທຶກຊ່ວຍຈຳ 2 ສະບັບໃນຂົງເຂດສອນວິຊາຊີບ ແລະ ສົ່ງເສີມສຸຂະພາບ.
ໃນການຢ້ຽມຢາມລາວ ແຕ່ວັນທີ 11 – 14/1, ຕາມຄຳເຊື້ອເຊີນຂອງທ່ານເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດ ລາວ ບຸນຍັງ ວໍລະຈິດ, ທ່ານປະທານາທິບໍດີ Tony Tan Keng Yam ຈະເຂົ້າຮ່ວມງານລ້ຽງຂອງທ່ານ ເລຂາທິການໃຫຍ່, ປະທານປະເທດ ບຸນຍັງ ວໍລະຈິດ ແລະ ມີການພົບປະກັບທ່ານນາຍົກລັດຖະມົນຕີລາວ ທອງລຸນ ສີສຸລິດ.
(ແຫຼ່ງຄັດຈາກ VOV)